open-index/open-wikipedia-markdown huggingface dataset:
Tšernihivi Jeletski Jumalaema Uinumise klooster

**Jeletski Jumalaema Uinumise klooster** (ukraina keeles *Успенський Єлецький монастир*) on Ukraina Õigeusu Kiriku Tšernihivi piiskopkonna naisklooster Tšernihivis. Ajalooliselt on see pikka aega olnud meesklooster, naisklooster on see alates 1992. aastast.

Klooster oli üks esimesi ja rikkamaid kloostreid Kiievi-Venes. Mälestis on tänapäevani säilinud peaaegu puutumatult, koos mõnede hilisemate lisandustega ukraina barokkstiilis.

## Ajaloost
Kloostri asutas 1069. aastal Svjatoslav II Jaroslavitš kohale, kus Jumalaema ikoon ilmus talle metsas ühe nulu otsa (kloostri nimi on tuletatud kirikuslaavikeelsest sõnast "jel" 'nulg'). Mongolite-tatarlaste invasiooni ajal 1239. aastal klooster rüüstati ja seda ei taastatud enne 1445.–1499. aastat. 17. sajandi algul, kui poolakad vallutasid Tšernihivi, sai klooster jälle kannatada; sel ajal läks see uniaadikirikule. 

Pärast Hmelnõtskõi ülestõusu anti klooster õigeusklikele ja selle tegevus taaselustati arhimandriitide Lazar Baranovõtši (1657–1669) ja Ioanniki Galiatovski (1669–1688) ajal. Kloostrikompleks ehitati üles, juurde ehitati kellatorn, refektoorium ja muud ehitised. 18. sajandi lõpus riigistas Vene riik kloostri varad ja kloostrile anti kõrgeim staatus. Nõukogude perioodil klooster suleti ja Teises maailmasõjas sai see tugevaid purustusi. 1950. aastatel kloostrikompleks restaureeriti ja tegutses muuseumina. 

Pärast Ukraina iseseisvumist anti 1992. aastal kloostrikompleks õigeusu kirikule tagasi ja seal tegutseb praegu nunnaklooster. 2022. aastal kevadel said kloostri ehitiste müürid ja kuplid Vene-Ukraina sõjas pommitamises kannatada.

## Pildid

Комплекс Єлецького монастиря.JPG|Vaade kloostri katedraalile ja kellatornile
Дзвіниця та північні келії.JPG|Kellatorn 1670. aastatest
Чернігів.Мури та брама.JPG|Värav kloostri õuele
Чернігів Петропавловська церква з трапезною.jpg|Peetruse ja Pauluse kirik refektooriumiga
Східні келії (мур.), Чернігів.jpg|Munkade eluhoone
8. Чернігів Східні келії.JPG|Munkade eluhoone
Центральний іконостас.jpg|Katedraali peaikonostaas
Перло Многоценное.jpg|Tšernihivis trükitud vaimulike tekstide kogumiku "Hinnaline pärl"("Перло многоценное") tiitelleht, 1646


## Arhitektuur
Kloostri peamine ehitis on 11. sajandi lõpul alustatud ja 12. sajandil valminud Jumalaema Uinumise kirik. See on Tšernihivi selle perioodi ehitistele iseloomulikult kolmelööviline. Omas ajas oli 25 meetri kõrgune ühe tambuuril asuva kupliga katedraal väga monumentaalne ehitis. Kiriku välisseinu liigendavad romaani arhitektuurile iseloomulikud liseenid ja kaarfriisid. Algselt ühe kupliga ehitist täiendati 17. sajandil kolme väiksema kupliga. Samal ajal ehitati kirikule barokne fassaad ja külgaltar kloostri patrooni Jakiv Lõzohubi haua kohale. Kuuekandiline kellatorn on kolmekorruseline ja kaetud kupliga. Veel kuulub kompleksi kolm maja, kus asuvad munkade kongid.

## Muud
1960. aastatel filmiti Jeletski kloostris õudusfilmi "Vii", mis põhines Nikolai Gogoli samanimelisel jutustusel.

## Viited

## Välislingid
* Yeletskyi Dormition Monastery. - Encyclopedia of Ukraine
* Yelets Assumption Monastery. Ukrainian Institute
Uueturu park

**Uueturu park** on park Tartus Uueturu asumis.

Park koosneb Uueturu platsist Uueturu tänava, Küüni tänava, Riia tänava ja Ülikooli tänava vahel ja haljasalast Vanemuise teatri suure maja ees Vanemuise tänava, Ülikooli tänava ja Riia tänava vahel. Pargi terviklahenduse kujundamiseks 2006. aastal loodud töörühma ja 2017. aastal korraldatud ideevõistluse tulemused on jäänud teostamata. “Kureeritud elurikkuse” projekti raames on alates aastast 2020 parki kujundatud, tema rohustut niidetakse harvemini ja parki on rajatud lilleniit.

## Vaata ka
*Uueturu plats

## Välislingid
*Uueturu pargi ideevõistluse tööd, 2017

## Viited
Uueturu plats

**Uueturu plats** on haljasala Tartus Uueturu asumis.

Plats asub Uueturu tänava, Küüni tänava, Riia tänava ja Ülikooli tänava vahel ning on osa Uueturu pargist.

## Välislingid
*Uueturu platsi projekt, arhitekt Villem Tomiste
Kemeten

**Kemeten** [ˈkɛmətn̩] on vald (*Gemeinde*) Austrias Burgenlandi liidumaal Oberwarti ringkonnas.

## Viited
Lucas Martínez Quarta

**Lucas Martínez Quarta** (sündinud 10. mail 1996 Mar del Platas) on Argentina jalgpallur, kes mängib keskkaitsjana Itaalia kõrgliigaklubis Fiorentina ja Argentina jalgpallikoondises.

Ta alustas klubikarjääri kodulinnaklubis Kimberley de Mar del Plata. 2012. aastal liitus ta River Plate'i noorteakadeemiaga. Klubi põhimeeskonnas debüteeris ta 2016. aasta novembris. River Plate'iga võitis ta Argentina karikafinaali, superkarikafinaali, Lõuna-Ameerika klubide meistrisarja Copa Libertadorese ja Lõuna-Ameerika klubide superkarikafinaali.

2020. aasta oktoobris sõlmis ta viieaastase lepingu Fiorentinaga.

Argentina jalgpallikoondises debüteeris Martínez Quarta 5. septembril 2019 sõprusmängus Tšiili vastu. 2021. aastal võitis ta Argentina koondisega Copa América.

## Saavutused
;River Plate
*Copa Argentina: 2019
*Supercopa Argentina: 2018
*Copa Libertadores: 2018
*Recopa Sudamericana: 2019

## Viited
Porsche 968

**Porsche 968** on sportauto, mida tootis **[[Porsche]]** aastatel 1992–1995, vahetades välja mudeli **[[Porsche 944|944]]**. Tegu oli Porsche kolmanda ja viimase vesijahutusega eesmootoriga tagaveolise *transaxle*-konfiguratsioonis algtaseme autoga, millest esimene oli mudel **[[Porsche 924|924]]** 1976. aastal.

## Ajalugu ja arendus
Kuna Porsche finantsseis polnud 1990. aastal kõige parem, hakkasid insenerid 944-st arendama välja kolmandat varianti (S3). Arenduse käigus selgus aga, et ligi 80% 944 osadest oli autol kas märkimisväärselt muudetud või üldse välja vahetatud. Seepeale otsustas juhtkond 944 tootmise lõpetada ja tulla turule täiesti uue mudelinimega 968.

Lisaks mehaanilistele uuendustele oli mudeli 968 disain võrreldes 924 ja 944-ga oluliselt voolavam. Esiosa meenutas rohkem suurt *grand tourer*-it **[[Porsche 928|928]]** – loobutud oli klapptuledest ning nende asemele tulid 928-stiilis väljaulatuvad esituled. Tootmiskulude vähendamiseks kolis tootmine Audi tehasest Neckarsulmis Porsche enda tehasesse Stuttgardis (Zuffenhausenis).

## Tehnilised andmed
968 vahetas korraga välja nii **155 kW (211 hj)** arendanud 944 S2 kui ka **184 kW (250 hj)** arendanud 944 Turbo. 
* **Mootor:** 944 S2-lt tuletatud 3,0-liitrine 16 klapiga reasneljane, mille võimsus on **177 kW (240 hj)**.
* **Ülekanne:** Vana viiekäigulise käigukasti asemele tuli uus kuuekäiguline manuaalkäigukast, lisavarustusena pakuti neljakäigulist Tiptronic-automaatkäigukasti.
* **Hinnad:** Turule tulles maksis kupee 89 800 Saksa marka (u 39 850 dollarit) ja kabriolett 99 800 Saksa marka (u 51 000 dollarit).

## Erimudelid
### 968 CS (ClubSport)
1993. aastal esitleti mudelit **968 CS**, mis oli suunatud ringrajasõidu huvilistele. Kaalu alandamise eesmärgil eemaldati autost palju mugavusvarustust: elektriaknad asendati vändaga, elektrilised nahksisustusega istmed asendati kergete Recaro korvtoolidega ning eemaldati tagaiste. Siiski jäid valikusse lisadena stereosüsteem, konditsioneer ja katuseluuk. CS-mudeli hind oli soodsam, u 77 500 Saksa marka.

### Haruldased turbomudelid
* **Turbo S:** Kasutas 8-klapilist mootorit ja arendas **224 kW (305 hj)**. Seda mudelit toodeti vaid 14 eksemplari.
* **Turbo RS:** Võidusõiduvariant, millel oli vaid üksainus korviste, turvapuur ja mille mootor arendas **257 kW (350 hj)**. Seda toodeti ainult 4 eksemplari, kuna eratiimid eelistasid tollal **[[Porsche 911|911 (964)]]** Carrera RS-i.

## Tootmise lõpetamine ja pärand
968 ei saavutanud samasugust müügiedu nagu tema eelkäijad 924 ja 944, mistõttu otsustas Porsche 1995. aastal lõpetada korraga nii 968 kui ka 928 tootmise. See tähistas Porsche jaoks eesmootoriga sportautode ajastu lõppu, mis kestis kuni džiibi **[[Porsche Cayenne|Cayenne]]** tulekuni 2003. aastal. 

Aastatel 1996–1997 jäi Porsche mudelivalikusse ainult 911, kuni saabus keskmootoriga rotster **[[Porsche Boxster/Cayman|Boxster]]**.

Kokku toodeti ajavahemikus 1992–1995 11 220 Porsche 968 eksemplari:
* 6831 kupeed (sh 2417 USA turule);
* 4389 kabrioletti (sh 2248 USA turule);
* Lisaks 1538 CS-mudelit, 14 Turbo S-i ja 4 Turbo RS-i.

## Viited
Kimchi

**Kimchi** (korea keeles 김치) on traditsiooniline Korea pearoogade kõrvalroog, mis koosneb soolatud ja kääritatud köögiviljadest, kõige sagedamini kasutatakse hiina kapsast või Korea redist. Kasutatakse laia valikut maitseaineid, sealhulgas *gochugaru*t (Korea tšillipulbrit), rohelist sibulat, küüslauku, ingverit ja *jeotgal*i (soolatud mereande).

Kimchit kasutatakse ka mitmesugustes suppides ja hautistes. Kimchi on Korea toidus põhitoit ja seda süüakse peaaegu igal söögikorral kõrvalroana.

On sadu kimchi tüüpe, mis valmistatakse erinevate köögiviljade põhjal.

## Viited
Orgaaniline väljatransistor

**Orgaaniline väljatransistor** (inglise keeles *organic field-effect transistor*, lühendatult OFET) on transistor, mida kasutatakse ekraanide ja sensorite loomisel. OFET koosneb orgaanilistest ühenditest, mis võimaldavad seadmel juhtida elektrivoolu nende kaudu läbiva elektrostaatilise välja abil. OFET erineb traditsioonilistest väljatransistoritest, mis kasutavad anorgaanilisi materjale, nagu näiteks räni. OFETi kasutamine on atraktiivne, kuna orgaanilisi materjale on võimalik odavamalt toota ja need on keskkonnasõbralikumad kui anorgaanilised materjalid. OFETe kasutatakse paljudes erinevates valdkondades, näiteks painduv elektroonika, bioloogilised anduridja arvutitehnoloogia.
Üks OFET-ide eeliseid, võrreldes anorgaaniliste TFT-dega, on nende suur füüsiline paindlikkus, mis toob kaasa bioühilduvad rakendused, näiteks personaliseeritud biomeditsiini ja bioelektroonika tervishoiutööstuses.

## Ajalugu
1980. aastatel uurisid teadlased võimalusi orgaaniliste materjalide kasutamiseks transistorides. 1986. aastal teatasid Mitsubishi Electricu teadlased H. Koezuka, A. Tsumura ja Tsuneya Ando esimesest orgaanilisest väljatransistorist,mis põhines tiofeeni molekulide polümeeril.  Tiofeenpolümeer on teatud tüüpikonjugeeritud polümeer, mis on võimeline juhtima laengut, välistades vajaduse kasutada kalleid metalloksiidpooljuhte. Lisaks on ilmnenud, et teistel konjugeeritudpolümeeridel on pooljuhtivad omadused. OFET disain on samuti viimastel aastakümnetel paranenud. Paljud OFET-id on nüüd loodud õhukese kiletransistori (TFT) mudeli põhjal, mis võimaldab seadmete disainis kasutada vähem juhtivaid materjale. Viimastel aastatel on neid mudeleid täiustatud, et võimaldada väljamõju liikuvust ja sisse-välja voolu suhet.
Tänapäeval kasutatakse OFETeid laialdaselt erinevates valdkondades, näiteks painduvates ekraanides, biosensorites, energiasalvestuses, ekraanides ja paljudes teistes rakendustes. OFETide kasutamine on atraktiivne, kuna orgaanilisi materjale on võimalik odavamalt toota.

## Valgust kiirgav OFET
Orgaanilist väljatransistorit on võimalik kasutada valgustkiirgava seadmena, integreerides nii voolu modulatsiooni kui ka valguse emissiooni. 2003. aastal valmis Saksamaal esimene orgaaniline valgust kiirgav väljatransistor (OLET). Seadme struktuur koosneb omavahel ühendatud kullaallika- ja äravooluelektroodidest ning polükristallilise tetratseeni õhukesest kilest. Sellesse kihti süstitakse kullakontaktidest nii positiivsed laengud (augud) kui ka negatiivsed laengud (elektronid), mis viib tetratseenist elektroluminestsentsini.
Orgaanilist väljatransistorit on võimalik kasutada valgustkiirgava seadmena

## Viited
Rıdvan Yılmaz

**Rıdvan Yılmaz** (sündinud 21. mail 2001 İstanbulis) on Türgi jalgpallur, kes mängib vasakkaitsjana Šotimaa kõrgliigaklubis Rangers ja Türgi jalgpallikoondises.

Ta alustas klubikarjääri Türgi klubis Beşiktaş, mille noortesüsteemiga liitus ta 2009. aastal. Klubi põhimeeskonnas debüteeris ta Türgi kõrgliigas 8. aprillil 2019 mängus Çaykur Rizespori vastu. Hooajal 2020/21 tuli Yılmaz Beşiktaşega Türgi meistriks.

2022. aasta juulis sõlmis ta viieaastase lepingu Rangersiga.

Türgi jalgpallikoondises debüteeris Yılmaz 27. mail 2021 sõprusmängus Aserbaidžaani vastu. Samal aastal kuulus ta Türgi koondisse 2021. aasta Euroopa meistrivõistlustel.

## Saavutused
;Beşiktaş
*Süper Lig: 2020–21
*Türgi karikas: 2020–21
*Türgi superkarikas: 2021

## Viited
Leonardo Genoni

**Leonardo Genoni** (sündinud 28. augustil 1987 Semiones) on Šveitsi jäähokimängija, kes mängib väravavahina Šveitsi kõrgliigaklubis EV Zug.

Genoni on mänginud kogu klubikarjääri Šveitsis. Šveitsi kõrgliigas debüteeris ta hooajal 2003/04 ZSC Lionsi meeskonnas. Šveitsi kõrgliigas on ta mänginud veel HC Davosi (2007–2016), SC Berni (2016–2019) ja alates hooajast 2019/20 Zugi ridades.

Šveitsi meistriks on Genoni tulnud 2009.ja 2015. aastal Davosiga, 2019. aastal Berniga ning 2021. ja 2022. aastal Zugiga. Viiel korral on Genoni valitud Šveitsi kõrgliiga hooaja parimaks väravavahiks (2011, 2015, 2017, 2019 ja 2022). Hooajal 2010/11 valiti ta lisaks liigahooaja väärtuslikumaks mängijaks. Viiel korral on ta Šveitsi kõrgliigas olnud parima tõrjeprotsendiga väravavaht (2011, 2012, 2017, 2018 ja 2019). Kaheksa korda on ta Šveitsi kõrgliigas olnud enim võite kogunud väravavavaht (2011, 2012, 2016, 2017, 2018, 2019, 2020 ja 2021).

Šveitsi jäähokikoondise koosseisus osales Genoni maailmameistrivõistlustel esmakordselt 2011. aastal. 2018. aasta maailmameistrivõistlustel võitis ta Šveitsi koondisega hõbemedali. Lisaks on ta osalenud 2018. ja 2022. aasta taliolümpiamängudel.

## Viited

## Välislingid
* Leonardo Genoni hockeydb.com lehel
Lepikson

**Lepikson** on eesti perekonnanimi.

## Statistika
2023. aasta 1. jaanuari seisuga oli Eestis perekonnanimi Lepikson 31 inimesel: 16 mehel ja 15 naisel. Perekonnanimede levikult oli Lepikson meeste puhul 7973. kohal ja naiste puhul 9247. kohal. Kõige levinum oli perekonnanimi Lepikson vanuserühmas 5–9, kus neid on 10 000 elaniku kohta 0,82. Nimi oli kõige sagedasem Viljandi maakonnas, kus sellist nime kandis maakonna 10 000 elaniku kohta 1,53 inimest.

19. sajandi algul pandi pärisorjusest vabastamise käigus talupoegadele Pärnumaal Saarde kihelkonnas Saarde, Kärsu ja Voltveti mõisavaldades ning Tartumaal Laiuse kihelkonnas Laiuse mõisvallas neljal korral nimeks Leppikson ja Lepikson.

Nimede eestistamisel vahetati aastatel 1935–1937 nimi Lepikson üheksal korral uue perekonnanime vastu, milleks olid Hiis, Lepalaan, Lepasalu (2 juhul), Lepiksoo (3), Mäesalu ja Rehemaa.	
## Nime kandjaid
*Heino Lepikson, eesti tehnikateadlane (1914–2002)
*Ilse-Aurelie Lepikson, eesti tarbegraafik ja portselanimaalija (1926–2013)
*Robert Lepikson, eesti poliitik (1952–2006)

## Viited

## Välislingid
*
Robert Mayer

**Robert Mayer** (sündinud 9. oktoobril 1989 Havířovis) on Tšehhis sündinud Šveitsi jäähokimängija, kes mängib Šveitsi kõrgliigaklubis Genève-Servette HC.

Hooajal 2005/06 debüteeris Mayer Saksamaa esiliigaklubis Kaufbeuren ESV. Järgmisel hooajal sai ta kirja ka ühe mängu Šveitsi kõrgliigaklubis Kloten HC.

2007. aastal siirdus Mayer Põhja-Ameerikasse, asudes mängima Kanada noorteliiga Quebec Major Junior Hockey League'i klubis Saint John Sea Dogs. Hooajal 2009/10 asus Mayer mängima ECHL-i klubis Cincinnati Cyclones. 2010. aastal võitis ta klubiga Kelly Cup'i ning Mayer valiti koos teise Cyclonesi väravavahi Jeremy Smithiga ECHL-i väljalangemismängude väärtuslikumaks mängijaks. Hooajal 2009/10 debüteeris ta ka American Hockey League'is (AHL) NHL-i klubi Montreal Canadiensi tütarklubis Hamilton Bulldogs. Pärast seda kuulus Mayer neli hooaega Bulldogsi koosseisu. 2013. aasta juulis sõlmis ta Canadiensiga kaheaastase lepingu. NHL-is Mayer ühtegi mängu kirja ei saanud, kuid ta oli mitmes mängus Canadiensi varuväravavaht.

2014. aasta juunis naasis Mayer Šveitsi, sõlmides kolmeaastase lepingu Genève-Servette'iga. Seal mängis ta kokku kuus hooaega. Hooajal 2020/21 mängis Mayer Šveisi kõrgliigaklubis HC Davos ja seejärel ühe hooaja samasse liigasse kuuluvas SCL Tigersis. Alates hooajast 2022/23 on ta mänginud taas Genève-Servette'is. 2023. aastal tuli ta Genève-Servette'iga Šveitsi meistriks. Šveitsi kõrgliiga hooaja 2022/23 finaalmängude veerandfinaali kuuendas mängus HC Lugano vastu lõi Mayer värava tühja võrku.

2007. aasta kuni 18-aastaste maailmameistrivõistlustel oli Mayer parima tõrjeprotsendiga väravavaht (92,41%). Šveitsi jäähokikoondise on Mayer kuulunud 2014., 2016., 2019. ja 2023. aasta maailmameistrivõistlustel.

## Viited

## Välislingid
* Robert Mayer hockeydb.com lehel
Radan Lenc

**Radan Lenc** (sündinud 30. juulil 1991 Mladá Boleslavis) on Tšehhi jäähokimängija, kes mängib ründajana Rootsi kõrgliigaklubis HV71.

Ta alustas klubikarjääri kodulinnaklubis BK Mladá Boleslav, mille meeskonnas debüteeris ta Tšehhi kõrgliigas hooajal 2010/11. Mladá Boleslavi põhikoosseisus asus Lenc mängima hooajal 2014/15. Aastatel 2018–2021 mängis Lenc Tšehhi kõrgliigaklubis Libereci Bílí Tygři. Aastatel 2019 ja 2021 võitis ta Bílí Tygřiga Tšehhi meistrivõistlustel hõbemedali.

Hooajal 2021/22 asus Lenc mängima KHL-i klubis Habarovski Amur. 2022. aasta veebruaris siirdus ta Rootsi kõrgliigaklubisse Frölunda. 2022. aasta novembris sõlmis ta kaheaastase lepingu HV71-ga. 

Tšehhi jäähokikoondise koosseisus on Lenc osalenud 2022. aasta taliolümpiamängudel ning 2021. ja 2023. aasta maailmameistrivõistlustel.

## Viited

## Välislingid
* Radan Lenc hockeydb.com lehel
Damien Riat

**Damien Riat** (sündinud 26. veebruaril 1997 Genfis) on Šveitsi jäähokimängija, kes mängib ääreründajana Šveitsi kõrgliigaklubis Lausanne HC.

Aastatel 2012–2014 mängis Riat Kanadas Saskatchewani provintsi noorteliigas. Hooajal 2014/15 mängis Riat Rootsi klubis Malmö Redhawks ning sai kirja ka kolm mängu klubi põhimeeskonnas Rootsi esiliigas.

Aastatel 2015–2018 mängis Riat Šveitsi kõrgliigaklubis Genève-Servette HC ja 2018–2020 samasse liigasse kuuluvas EHC Bielis.

2020. aasta augustis sõlmis ta kaheaastase lepingu NHL-i klubiga Washington Capitals, kes oli ta 2016. aasta NHL-i ''draft''is valinud 117. valikuna. Hooaja 2020/21 esimeses pooles mängis Riat laenul Genève-Servette'is. Hooaja teise pooles suundus ta Põhja-Ameerikasse, kuid sai seal mänguaega vaid American Hockey League'is (AHL) Capitalsi tütarklubis Hershey Bears.

2021. aasta augustis läks Riat Capitalsist laenule Lausanne'i, kellega sõlmis aasta hiljem kaheaastase lepingu.

2018. aasta maailmameistrivõistlustel võitis Riat Šveitsi jäähokikoondisega hõbemedali. 

## Viited

## Välislingid
* Damien Riat hockeydb.com lehel
Kohfidisch

**Kohfidisch** [koːˈfiːdɪʃ] on vald (*Marktgemeinde*) Austrias Burgenlandi liidumaal Oberwarti ringkonnas.

Vallaosad on Kohfidisch, Kirchfidisch ja Harmisch.

## Viited
Litzelsdorf

**Litzelsdorf** on vald (*Marktgemeinde*) Austrias Burgenlandi liidumaal Oberwarti ringkonnas.

Vald asub Burgenlandi lõunaosas.

## Ajalugu

Litzelsdorf kuulus koos ülejäänud Burgenlandiga kuni 1920/1921. aastani Ungari kuningriigi lääneossa ja selle ametlik nimi oli Lődös. Pärast Esimese maailmasõja lõppu anti Burgenland Saint-Germaini ja Trianoni rahulepingute tulemusel Austria vabariigile. 1921. aastast kuulub Litzelsdorf Burgenlandi liidumaa koosseisu.

## Viited
Loipersdorf-Kitzladen

**Loipersdorf-Kitzladen** on vald (*Gemeinde*) Austrias Burgenlandi liidumaal Oberwarti ringkonnas.

## Viited
Emil Larmi

**Emil Arvi Aukusti Larmi** (sündinud 28. septembril 1996 Lahtis) on Soome jäähokimängija, kes mängib väravavahina Rootsi kõrgliigaklubis Växjö Lakers.

Soome kõrgliigas debüteeris Larmi hooajal 2016/17 HPK meeskonnas ning tõusis kohe klubi esiväravavahiks. Hooajal 2018/19 tuli Larmi HPK-ga Soome meistriks.

2019. aasta juunis sõlmis Larmi kaheaastase lepingu NHL-i klubiga Pittsburgh Penguins. Penguinsi meeskonnas Larmi ühte mängu kirja ei saanud, mängides selle asemel Penguinsi tütarklubides Wilkes-Barre/Scranton Penguins American Hockey League'is ja Wheeling Nailers ECHL-is.

2021. aasta mais sõlmis Larmi lepingu Soome kõrgliigaklubiga Lahti Pelicans. 2022. aasta veebruaris siirdus ta Rootsi kõrgliigaklubisse Växjö Lakers. Hooajal 2022/23 tuli Larmi Lakersiga Rootsi meistriks. 2022/23. põhihooajal oli Larmi Rootsi kõrgliigas parima tõrjeprotsendiga väravavaht (93,4%), lasi endale lüüa kõige vähem väravaid mängu kohta (1,62) ja sai kirja enim nullimänge (8). Lisaks pälvis Larmi sel hooajal Rootsi kõrgliiga väljalangemismängude väärtuslikumale mängijale antava Stefan Liv Memorial Trophy.

2016. aastal tuli Larmi Soome kuni 20-aastaste koondisega juunioride maailmameistriks. Soome jäähokikoondise koosseisus osales Larmi 2023. aasta maailmameistrivõistlustel.

## Viited

## Välislingid
* Emil Larmi hockeydb.com lehel
Liiklusskeem

Hea liikluskorralduse aluseks on hästi koostatud ning kõigi osapooltega läbi mõeldud liiklusskeem või liikluskorraldusprojekt, mis aitab suurendada liiklustohutust ehitusobjektidel, parandada liikluse sujuvust, optimaalselt koormata tänavavõrku ja vähendada liiklusest tulenevaid keskkonna mõjusid. **Liiklusskeem** sisaldab infot teetööde ajutisest liikluskorraldusest ja vajaminevatest märgistus- ja ohutusvahenditest. Liiklusskeem peab olema üheselt mõistetav ja kergesti loetav. Liiklusskeemid on vajalikud ja näiteks teetööde kooskõlastamiseks.

Ajutise liikluskorralduse projektis kirjeldatakse kavandatud tegevusi ajutise liikluskorralduse teostamiseks. Liikluskorralduse projekt koosneb seletuskirjast, joonistest ja lisadest ning peab sisaldama tööpiirkondade üldist liikluskorralduse lahendust ja olulisemate tööetappide liikluskorralduse jooniseid.
Jānis Jaks

**Jānis Jaks** (sündinud 22. augustil 1995 Riias) on Läti jäähokimängija, kes mängib kaitsjana Tšehhi kõrgliigaklubis HC Litvínov.

Ta alustas jäähoki mängimist kodulinnaklubis HK Rīga.

Aastatel 2014–2016 mängis Jaks USA nooreliigas North American Hockey League. Aastatel 2016–2020 USA üliõpilasliigas American International College'i jäähokimeeskonnas.

2020. aasta märtsis sõlmis Jaks üheaastase lepingu American Hockey League'i (AHL) klubiga Bakersfield Condors. Kuna hooaja 2020/21 algus Põhja-Ameerikas koroonapandeemia tõttu hilines, mängis Jaks hooaja esimeses pooles KHL-i klubis Riia Dinamo. Condorsis sai Jaks 20 mänguga kirja kaks väravat ja neli väravasöötu.

2021. aasta juulis sõlmis Jaks üheaastase lepingu KHL-i klubiga HK Sotši.

2022. aasta augustis liitus Jaks Litvínoviga.

Läti jäähokikoondise koosseisus osales Jaks esmakordselt maailmameistrivõistlustel 2014. aastal.

## Viited

## Välislingid
* https://www.olympedia.org/athletes/148622
* https://www.eliteprospects.com/player/52413/janis-jaks
Taktikaline tuumarelv

**Taktikaline tuumarelv** (ehk **mittestrateegiline tuumarelv**) on tuumarelv, mis on mõeldud kasutamiseks olukorras, kui lahinguväljal on läheduses sõbralikke üksusi. Üldiselt on taktikalised tuumarelvad nõrgemad kui strateegilised tuumarelvad, mis on mõeldud rindest kaugel asuvate vastase rajatiste hävitamiseks, et pärssida vastaspoole võimekust edasi sõdida. Taktikalist tuumarelva ei ole 2023. aasta seisuga mitte kunagi kasutatud.

Taktikalisi tuumarelvu võib strateegilistest eristada mitmel moel, kuid enimlevinud variandi kohaselt defineerib taktikalisi tuumarelvi nende lühem operatiivraadius ja väiksema võimsusega lõhkepea. Sellisteks relvadeks võivad olla näiteks tuumalõhkepeadega varustatud vabalangemispommid, miinid, torpeedod, ballistilised raketid, tiibraketid või suurtükimürsud.

2023. aasta seisuga on hinnatud, et Ameerika Ühendriikidel on varus sadu (2021. aastal on arvukuseks pakutud umbes 230) taktikalisi tuumarelvu ning Venemaal on neid 1816. Ühendriigid hoiavad oma varudest umbes 100 B61 vabalangemispommi välisriikides kuues NATO baasis: Aviano & Ghedi Torre õhuväebaas Itaalias (u 35 tk), Incirliki õhuväebaas Türgis (u 20), Kleine Brogeli õhuväebaas Belgias (u 15 tk) ja Bücheli õhuväebaas Saksamaal (u 15). Ülejäänud USA taktikalisi tuumarelvu hoitakse Ühendriikides.

## Vaata ka
* Tuumarelvade loend

## Viited

## Välislingid
*CRSi raport USA Kongressile
Amberian Dawn

**Amberian Dawn** (tähendab inglise keeles *"[[Merevaik]]ne koidik"*) on Soome sümfoonilise ''power metali'' ansambel, mille asutasid 2006. aastal Tuomas Seppälä ja Tommi Kuri.

2023. aasta seisuga on Amberian Dawn välja andnud üheksa stuudioalbumit, neli singlit ja kaksteist muusikavideot.

## Albumid
### "River of Tuoni", 2008

### "The Clouds of Northland Thunder", 2009

### "End of Eden", 2010

### "Circus Black", 2012

### "Re-Evolution", 2013

### "Magic Forest", 2014

### "Innuendo", 2015

### "Darkness of Eternity", 2017

### "Looking for You", 2020

### "Take a Chance", 2022

Tribüütalbum ABBA'le.

## Välislingid

*Amberian Dawn veebis
2022. aasta 9. oktoobri õhurünnak Zaporižžja korterelamule

**2022. aasta 9. oktoobri õhurünnak Zaporižžja korterelamule** oli varahommikul Venemaa relvajõudude poolt läbi viidud raketirünnak Zaporižžjas asuvale 9-korruselisele korterelamule, mille tulemusel hukkus vähemalt 13 inimest ja enam kui 89 inimest sai vigastada.

See õhurünnak, nagu ka muud samalaadsed Kiievis, Lvivis, Dnipros, Mõkolajivis ja Žõtomõris toimunud, leidis aset päev pärast seda, kui plahvatus kahjustas suurt osa Krimmi sillast, milles Venemaa president Vladimir Putin süüdistas Ukrainat ja nimetas seda "terroriaktiks".

## Vaata ka
* 2022. aasta 30. septembri raketirünnak tsiviilkonvoile Zaporižžjas

## Viited
Hüperhelikiirus

**Hüperhelikiirus** on mõiste aerodünaamikas. Tegemist on kiirusega, mis
ületab helikiirust vähemalt viiekordselt. Sageli öeldakse, et see algab kiirusel 5 *[[mach]]*'i ja rohkem.

## Vaata ka
*Ülehelikiirus
*Hüperhelikiirusel lend
Hüperhelikiirusega relv

**Hüperhelikiirusega relv** on relv, mis on võimeline lendama hüperhelikiirusel, mis on 5–25 korda suurem helikiirusest (umbes 1,6–8,0 km/s).
__NOTOC__ 
## Ajalugu
Esimese hüperhelikiirusega relva Silbervogeli kallal töötati 1930. aastatel Eugen Sängeri juhtimisel Saksamaal, kuid 1941. aastal projekt suleti.

## Hüperhelikiirusega relva tüübid
*Hüperhelikiirusega liugur (HGV)
*Hüperhelikiirusega tiibrakett
*Hüperhelikiirusega lennuaparaat
*Relvad, mis tulistavad juhitavate kahurmürskudega (CLGP; sealhulgas uut tehnoloogiat kasutavad relvad, näiteks elektromagnetiline relsskahur)
*Ballistilised raketid, mis atmosfääri sisenemisel liiguvad suure kiirusega

## Vaata ka
*Hüperhelikiirusel lend

## Välislingid
Heidi Parviainen

**Heidi Parviainen** (sündinud 8. märtsil 1979) on Soome heavy metal'i laulja. 

Ta on sümfoonilise ''metal''<nowiki/>'i bändi Dark Sarah solist.

Varem kuulus ta Amberian Dawni koosseisu. Ta on klassikalise väljaõppega lüüriline sopran.
Nagyhalász

**Nagyhalász** on linn Ungaris Szabolcs-Szatmár-Beregi komitaadis Ibrányi kreisis. Nagyhalász asub Tisza jõest 6 km kaugusel, komitaadikeskusest Nyíregyházast ligikaudu 21 km põhjas. Nagyhalászist vahetult läänes paikneb Ibrány linn.

Küla on esmamainitud 1245. aastal. Linnaõigused sai Nagyhalász 1993. aastal.

## Viited
Tiszavasvári

**Tiszavasvári** on linn Ungaris Szabolcs-Szatmár-Beregi komitaadis, Tiszavasvári kreisi halduskeskus. Tiszavasvári asub komitaadikeskusest Nyíregyházast ligikaudu 27 km läänes.

Praegune Tiszavasvári tekkis 1941. aastal, kui kaks küla Büd ja Szentmihály ühendati Bűdszentmihály nime all. 1946. aastal külad lahutati, kuid 1950. aastal liideti uuesti. 1952. aastal anti asulale ungari revolutsionääri Pál Vasvári auks nimeks Tiszavasvári. Linnaõigused sai Tiszavasvári 1986. aastal.

## Sõpruslinnad
* Baia Sprie, Rumeenia
* Izvoru Crișului vald, Rumeenia
* Livada, Rumeenia
* Șimleu Silvaniei, Rumeenia

## Viited
Andrzej Poczobut

**Andrzej Poczobut** (valgevene keeles *Андрэй Пачобут*; sündinud 16. aprillil 1973 Vialikaja Bierastavicas) on poola rahvusest Valgevene ajakirjanik, publitsist ja blogija, Valgevene poola vähemuse aktivist ja poliitvang. Andrei Sahharovi preemia laureaat (2025). 

Ta sündis aastal 1973 Vialikaja Bierastavicas. Ta lõpetas aastal 1998 Hrodna Riikliku Ülikooli õigusteaduskonna.

Aastatel 1999–2001 oli ta õigusõppejõud Hrodna Riiklikus Polütehnilises Kõrgkoolis ning Õigus- ja ärikoolis. Siis asus ta tegelema ajakirjandusega. Ta töötas muu hulgas Grodno ajalehtedes "Pahonia", "Dien", "Miestnoje Vriemia", "Głos znad Niemna" ja üleriigilises sõltumatus päevalehes "Narodnaja Volja". Ta oli Anżelika Orechwo (endise nimega Andżelika Borys) juhitava Valgevene Poolakate Liidu ajakirja "Magazyn Polski na ugraniczności" peatoimetaja. Alates 2006. aastast "Gazeta Wyborcza" korrespondent Hrodnas.

Ta on Valgevene Poolakate Liidu aktiivne liige alates 1990. aastatest. Ta on alati kindlalt toetanud organisatsiooni täielikku sõltumatust Minski võimudest, kuid seda Valgevene seadusandluse raames. Ta oli Valgevene Poolakate Liidu ülemnõukogu esimees, mida Minski võimud ei tunnustanud.

Ta on üks Valgevene presidendi Alaksandr Łukašenka vastaseid, keda režiim on oma artiklites korduvalt kritiseerinud. Teda peeti kinni ja vahistati mitu korda oma ühiskondliku ja ajakirjandusliku tegevuse eest. Amnesty International on tunnistanud ta südametunnistuse vangiks. 

Ta on ekspert NSV Liidu eriteenistuste ajalooga Lääne-Valgevenes ja Armia Krajowa tegevusega nendes valdkondades. 

## Isiklikku
Ta on abielus, tal on tütar ja poeg.
Mórahalom

**Mórahalom** on linn Ungaris Csongrád-Csanádi komitaadis, Mórahalomi kreisi halduskeskus. Mórahalom asub Serbia piirist ligi 6 km kaugusel, komitaadikeskusest Szegedist umbes 21 km läänes.

Mórahalomit on ürikutes esmamainitud 1729. aastal. Aleviks sai Mórahalom 1970. ja linnaks 1989. aastal.

## Sõpruslinnad
* Chamerau, Saksamaa
* Evje og Hornnesi vald, Norra
* Fiumalbo, Itaalia
* Jimbolia, Rumeenia
* Pievepelago, Itaalia
* Sânmartini vald, Rumeenia
* Temerin, Serbia
* Uniejówi vald, Poola

## Viited
SKYbrary

**SKYbrary** on portaal, mis koondab kokku erinevaid lennundusalaseid ohutusreegleid ja kogemusi  ning võimaldab kasutajatel üksteistega suhelda, et omavahel teadmisi jagada. SKYbrary lõid 2008. aastal Eurocontrol, Rahvusvaheline Tsiviillennunduse Organisatsioon (ICAO) ja Lennundusohutuse Sihtasutus (FSF). Samuti võimaldab SKYbrary uurida ühest kohast erinevate regulatsioonide, teenuste, koolituste, lennukimudelite ning ka erinevate lennuõnnetuste ja nende põhjuste kohta. SKYbrarys olev info on avalik nii huvilistele kui ka asjatundjatele.

## Eesmärk

SKYbrary põhieesmärgiks on koondada kõik lennundusohutusega seotud teadmised, mis on kogutud erinevate organisatsioonidel või huvilistel. Selleks, et info oleks võimalikult ajakohane ja täpne, toetub andmebaas aktiivsete professionaalide ja huviliste toele, kes jagavad erinevaid teadmisi ning töövõtteid.

## Koostöö

Sarnaselt Vikipeediale põhineb SKYbrary kasutajate koostööl ning kõigil on võimalik artiklite loomisesse panustada. SKYbrary lehel on karm kontroll, et tagada info täpsus, kvaliteet ning asjakohasus.

Artikleid kontrollib perioodiliselt ning ka juhuslikult SKYbrary arendusmeeskond. Artikleid luua või muudatusi välja pakkuda ja teha on võimalik igaühel, kuid nende kasutusse võtmise luba on ainult SKYbrary toimetajatel ja sisuloojatel.

## Funktsioonid

SKYbrary lehel on mitmeid funktsioone. Huvilistel on võimalik uurida erinevate riskide ja lennundusega seotud ohtude ja probleemide kohta, inimese käitumisest tulenevate eripärade kohta ning leida infot erinevate õhusõidukite kohta. SKYbrarys on välja toodud erinevad ohutusalased väljaanded ja regulatsioonid. Lisaks pakub SKYbrary võimalust osaleda koolitustel ja kasutada erinevaid õppematerjale. On ka olemas foorumid kasutajatele, et arutleda erinevaid ideid või küsida ohutusalaseid  küsimusi. SKYbraryst leiab teavet järgnevate teemade kohta:

•	lennunduses olevad ohud

•	inimkäitumine

•	ohutuse edendus

•	ihutuse regulatsioonid

•	lennuõnnetused

•	õhusõiduki tüübid

•	lennujaamad

•	ICAO liikmed ja territooriumid

•	lennuoperaatorid

•	lennunduskirjandus

•	õpetused

•	tööriistad

•	koolitused

•	väljaanded

•	foorumid

## Viited

## Välislingid
*https://www.skybrary.aero/
Mezőkovácsháza

**Mezőkovácsháza** on linn Ungaris Békési komitaadis, Mezőkovácsháza kreisi halduskeskus. Mezőkovácsháza asub Rumeenia piirist 13 km kaugusel, komitaadikeskusest Békéscsabast ligikaudu 33 km lõunaedelas.

Mezőkovácsháza sai alevi staatuse 1463. aastal ja linnaõigused 1986. aastal.

## Sõpruslinnad
* Moneasa vald, Rumeenia
* Praidi vald, Rumeenia
* Semlaci vald, Rumeenia
* Vinga  vald, Rumeenia

## Viited
Kerekegyháza

**Kerekegyháza** (aastatel 1745–1900 **Jászkerekegyháza**) on linn Ungaris Bács-Kiskuni komitaadis Kecskeméti kreisis. Kerekegyháza asub Kecskemétist ligikaudu 16 km lääneloodes.

Küla on esmamainitud 1323. aastal. Linnaõigused sai Kerekegyháza 1. juulil 2001.

## Viited
Storhamar Ishockey

**Storhamar Hockey** on Norra jäähokiklubi, mis tegutseb Hamaris. See mängib Norra jäähoki kõrgliigas Fjordkraftligaen.

Klubi on asutatud 1957. aastal.

## Saavutused
*Fjordkraftligaen:
** **Võitja** (9): 1995, 1996, 1997, 2000, 2004, 2008, 2018, 2024, 2025

## Välislingid
* Klubi koduleht
* Eliteprospects.com

## Viited
Kārina Pētersone

**Kārina Pētersone** (sündinud 19. septembril 1954 Riias) on Läti õpetaja, tõlkija ja poliitik, kultuuriminister (aastatel 1998–2002, Andris Bērziņši valitsuses) ja integratsiooniminister (aastal 2006, Aigars Kalvītise esimeses valitsuses).

Ta sündis aastal 1954 Riias näitekirjaniku ja teatrilavastaja Pēteris Pētersonsi tütrena. Ta lõpetas aastal 1973 Riia 50. Keskkooli ja aastal 1978 Läti Riikliku Ülikooli inglise filoloogina, seejärel ka aspirantuuri (aastal 1989).

Aastatel 1978–1982 oli ta Riia Polütehnilise Instituudi võõrkeelte kateedri õppejõud. Aastatel 1982–1991 - Läti Riikliku Ülikooli inglise filoloogia osakonna vanemõppejõud. Aastatel 2017–2018 oli ta taas vabakutseline inglise keele õpetaja, töötades ülikoolis RISEBA (Rīgas Starptautiskā ekonomikas un biznesa administrācijas augstskola, Riia Rahvusvahelises Majandus- ja Ettevõtluskõrgkoolis).

Aastatel 1991–1993 oli K. Pētersone Läti Vabariigi Ülemnõukogu esimehe Anatolija Gorbunovi abi. Aastatel 1993–1995 töötas ta sarnasel assistendi ametikohal, kui A. Gorbunov sai 5. Riigikogu esimeheks. Aastatel 1995–1996 oli ta 6. Saeimi saadiku assistent, Euroopa asjade komisjoni esimehe A. Gorbunova ning aastatel 1996–1997 keskkonnakaitse- ja regionaalarengu ministri assistent, hiljem nõunik. , A. Gorbunova.

1997. aastal alustas ta aktiivset poliitilist tegevust, liitudes parteiga "Latvijas Ceļš" (LC) ja valiti selle nimekirjast Riia linnavolikokku. Aastatel 1997–1998 oli ta Riia linnavolikogu liige ning kultuuri-, kunsti- ja religioonikomitee esimees. 1998. aasta Läti parlamendivalimistel kandideeris ta seimi valimistel ja sai seimi liikmeks. Aastatel 26. novembrist 1998 kuni 7. novembrini 2002 oli ta Läti kultuuriminister, algul Vilis Krištopansi valitsuses, säilitades oma ametikoha ka järgmistes Andris Šķēle kolmandas ja Andris Bērziņši valitsustes. 2002. aasta Läti parlamendivalimistel kandideeris ta seimi valimistel, kuid ei osutunud valituks. Samuti ei saanud ma valijate toetust 2004. aasta Euroopa Parlamendi valimistel ja 2005. aasta Riia linnavolikogu valimistel.

2006. aasta Läti parlamendivalimistel valiti ta Läti Esimene Partei (Latvijas Pirmā partija) ja Läti Tee (Latvijas Ceļš) liidu poolt seimi liikmeks. 2007. aasta Läti presidendivalimistel, esitati ta algselt presidendikandidaadiks, kuid hiljem asendati ta Valdis Zatlersiga. Ta kandideeris ka 2009. aasta Euroopa Parlamendi valimistel, kuid ei osutunud valituks. Samal aastal esitati ta ka seimi spiikri kandidaadiks, kuid ta kaotas Solvita Āboltiņale.

Aastatel 2010–2015 oli ta Läti Instituudi direktor. Aastatel 2015–2017 oli ta seimi esimene peasekretär (mis on administratiivne ametikoht, mille all töötavad Riigikogu kantselei direktor ja tegevdirektor, samuti personaliosakond, protokolliosakond, teabeosakond ja parlamendikomisjonide töötajad).

Oktoobrist 2017 sai tast Läti Rahvusraamatukogu tugiühingu direktor.

## Isiklikku
Ta on abielus tõlkija ja dramaturgi Raimonds Auškāpsiga, neil on kolm last.
Berndt Gustav Schulmann

**Berndt Gustav Schulmann** (ka Scholmann; 1670-1708) oli Rootsi sõjaväelane (major), kes osales Põhjasõjas. 

## Elulugu
Berndt Gustav Schulmann sündis 1670. aastate paiku Johan Gustav von Schulmani ja Elisabeth Cronmani perekonda.  

Nooruses teenis 5 aastat ihukaitse vahtkonnas ning sai siis 1684. aastal Björneborgi jalaväerügemendis lipnikuks. Sellesse rügementi jäi ta teenima kuni 1700. aastani, mil sai kaptenleitnandiks. Ülejärgmisel aastal sai ta kapteniks. 1707. aastal sai ta majoriks.   

Berndt Gustav Schulmann hukkus 1708. aasta 1. septembril Neeva jõe ääres. 

## Viited
Sam Montembeault

**Samuel Montembeault** (sündinud 30. oktoobril 1996 Bécancouris Québeci provintsis) on Kanada jäähokimängija, kes mängib väravavahina NHL-i klubis Montreal Canadiens.

Aastatel 2013–2017 mängis ta noorteliiga Quebec Major Junior Hockey League'i klubis Blainville-Boisbriand Armada.

2015. aastal valis Florida Panthers ta NHL-i ''draft''is 77. valikuna. 2017. aastal osales ta Panthersi treeninglaagris. Hooajal 2017/18 asus ta mängima American Hockey League'is (AHL) Panthersi tütarklubis Springfield Thunderbirds. 2019. aastal valiti Montembeault ka AHL-i tähtede mängule. Panthersi meeskonda kutsuti Montembeault esimest korda 2019. aasta veebruaris. NHL-is tegi ta debüüdi sama aasta 2. märtsil mängus Carolina Hurricanesi vastu.

2021. aasta oktoobris liitus Montembeault Montreal Canadiensiga. 2022. aasta juulis pikendas ta Canadiensiga lepingut kahe aasta võrra.

Kanada jäähokikoondise koosseisus osales Montembeault 2023. aasta maailmameistrivõistlustel.

## Viited

## Välislingid
* Sam Montembeault NHL.com lehel
* Sam Montembeault hockeydb.com lehel
Őriszentpéter

**Őriszentpéter** (sloveeni keeles *Šentpeter*, saksa keeles *St. Peter in der Wart*) on linn Ungaris Vasi komitaadis Körmendi kreisis. Őriszentpéter asub Sloveenia piirist 5 km ja Austria piirist 20 km kaugusel.

Küla on esmamainitud 1280. aastal. Linnaõigused sai Őriszentpéter 1. juulil 2005.

## Viited
Kistelek

**Kistelek** on linn Ungaris Csongrád-Csanádi komitaadis, Kisteleki kreisi halduskeskus. Kistelek asub komitaadikeskusest Szegedist ligikaudu 27 km pühjaloodes. Linnast 3 km lääne poolt kulgeb maantee M3, mis algab Budapestis ja lõpeb Röszkes Serbia piiri ääres.

Küla on esmamainitud 1420. aastal. Kistelek sai alevikuks 1970. aastal, aleviks 1984. aastal ja linnaks 1989. aastal.

## Sõpruslinnad
* Årslev, Taani
* Poręba, Poola
* Gerace, Itaalia

## Viited
Létavértes

**Létavértes** (rumeenia keeles *Leta Mare*) on linn Ungaris Hajdú-Bihari komitaadis Derecske kreisis. Létavértes asub Rumeenia piirist 4,5 km kaugusel, Debrecenist ligikaudu 25 km kagus.

Létavértes moodustati 1970. aastal, kui ühendati Nagyléta ja Vértesi külad. Nagylétat on esmamainitud 1229. aastal ja Vértesit 15. sajandil. Linnaõigused sai Létavértes 1. juulil 1996.

## Sõpruslinnad
* Grenzach-Wyhlen, Saksamaa
* Săcueni, Rumeenia
* Écaussinnes, Belgia
* Pietrasanta, Itaalia

## Viited
Patrick Brown

**Patrick Wellington Brown** (sündinud 29. mail 1992 Bloomfield Hillsis, Michiganis) on USA jäähokimängija, kes mängib keskründajana NHL-i klubis Ottawa Senators.

Aastatel 2010–2014 mängis Brown Boston College'i jäähokimeeskonnas.

2014. aasta aprillis sõlmis Brown kaheaastase lepingu NHL-i klubiga Carolina Hurricanes. NHL-is debüteeris Brown Hurricanesi hooaja avamängus 10. oktoobril 2014 New York Islandersi vastu. Esimese värava lõi ta liigas 31. märtsil 2016 mängus New York Rangersi vastu, kuid see jäi ühtlasi tema ainsaks väravaks Hurricanesi meeskonnas. Hurricanesi organisatsiooni kuulus Brown kuni hooaja 2018/19 lõpuni. Suurema osa ajast mängis ta American Hockey League'is (AHL) Hurricanesi tütarklubis Charlotte Checkers. 2019. aastal võitis ta Checkersiga Calder Cup'i, mis on AHL-i vaste Stanley karikale.

2019. aasta juulis sõlmis Brown kaheaastase lepingu Vegas Golden Knightsiga. Suurema osa hooajast 2019/20 mängis ta AHL-is Golden Knightsi tütarklubis Chicago Wolves. Samal põhihooajal sai ta NHL-is kirja ühe mängu, kui lõi 23. veebruaril 2020 värava Anaheim Ducksi vastu. Lisaks osales ta samal hooajal kahes Stanley karika väljalangemismängude mängus. Esimese ringi kolmandas mängus lõi ta värava Chicago Blackhawksi vastu.

2021. aasta oktoobris liitus Brown Philadelphia Flyersiga.. Flyersis mängis ta põhiliselt neljandas ründeliinis lahtivisete võtjana. 

2023. aasta märtsis kaubeldi Brown Philadelphia Flyersist Ottawa Senatorsi.

USA jäähokikoondise koosseisus osaleb Brown 2023. aasta maailmameistrivõistlustel.

Tema isa Doug Brown on endine jäähokimängija.

## Viited

## Välislingid
* Patrick Brown NHL.com lehel
* Patrick Brown hockeydb.com lehel
3M22 Tsirkon

**3M22 Tsirkon** (vene keeles 3M22 «Циркон»; NATO koodnimi **SS-N-33**) on Venemaa laevatõrje raketikompleks, mis tulistab välja hüperhelikiirusega tiibrakette. 

Raketikompleks Tsirkon töötati välja Moskva oblastis Reutovis asuvas Masinaehituse Teadus-Tootmiskoondises.

Augustis 2022 teatas Venemaa kaitseminister Sergei Šoigu meediale, et alustati hüperhelikiiruselise raketikompleksi Tsirkon saritootmist.

Jaanuaris 2023 ilmus Vene meedias teade, et Tsirkonid paigaldati Venemaa mereväe Põhjalaevastiku fregatile Admiral Gorškov.

Veebruaris 2024 teatas Ukraina, et 7. veebruaril toimunud raketirünnakus Kiievile kasutas Venemaa Tsirkon raketti.

Märtsis 2026 hävitas Ukraina Krimmis stardiseadeldise 'Bastion' koos kahe raketiga.

## Viited
Masinaehituse Teadus-Tootmiskoondis

**Sõjatööstuse Korporatsioon Masinaehituse Teadus-Tootmiskoondis** (vene keeles Военно-промышленная корпорация "Научно-производственное объединение машиностроения"; lühendnimi **Masinaehituse NPO**) on Venemaa aktsiaselts, juhtivaid raketi- ja kosmosetehnika tootmiskoondisi. 

Asub Moskva oblastis Reutovis.

Tootmiskoondise ettevõtetes töötatakse välja ning toodetakse kanderakette, tehiskaaslasi, kosmoselaevu, orbitaaljaamu ja nende mooduleid, ballistilisi rakette, tiibrakette ja muid rakette.

Tootmiskoondis loeb enda asutamisaastaks 1944. aastat, kui Reutovis loodi Vladimir Tšelomei juhtimisel lennukmürsu katse-konstrueerimisbüroo **OKB-51** (eesmärk oli luua pöördprojekteerimise teel trofeeraketist V1 vene analoog). 

Tootmiskoondise peakonkurent on Koroljovi Raketi- ja Kosmosetehnika Korporatsioon Energia.

## Juhtimine
*Vladimir Tšelomei (1944–1984)
*Gerbert Jefremov (1984–2007)
*Aleksandr Leonov (2007–)

## Tooteid
*Kanderakett Proton
*Tehiskaaslane Proton
*Laevatõrjerakett Tsirkon
*Hüperhelikiiruseline juhitav lendkeha Avangard
Gönc

**Gönc** on linn Ungaris Borsod-Abaúj-Zempléni komitaadis, Gönci kreisi halduskeskus. Gönc asub Slovakkia piirist vähem kui 6 km kaugusel, Miskolcist ligikaudu 62 km kirdes.

Gönc on Ungari kõige põhjapoolsem linn.

Gönci on ürikutes esmamainitud 1219. aastal. Linnaõigused sai 2001. aastal.

Göncis oli reformeeritud kiriku pastoriks Gáspár Károlyi (u. 1529–1592), kes esimesena tõlkis Piibli ungari keelde.

## Viited
Ivangorod (täpsustus)

* **[[Jaanilinn]]** ehk **Ivangorod** on linn Venemaal;
* **[[Ivanhorod]]** on küla Ukrainas Tšerkassõ oblastis;
Borsodnádasd

**Borsodnádasd** on linn Ungaris Borsod-Abaúj-Zempléni komitaadis Ózdi kreisis. Borsodnádasd asub Slovakkia piirist 14,5 km kaugusel, Ózdist ligikaudu 12 km lõunas ja Miskolcist umbes 40 km läänes.

Nádasdi küla on ürikutes esmamainitud 1327. aastal. Praeguse nime sai Borsodnádasd 1903. aastal. Linnaõigused anti Borsodnádasdile 2001. aastal.

## Viited
Neustift an der Lafnitz

**Neustift an der Lafnitz** on vald (*Marktgemeinde*) Austrias Burgenlandi liidumaal Oberwarti ringkonnas.

## Viited
Oberdorf im Burgenland

**Oberdorf im Burgenland** on vald (*Gemeinde*) Austrias Burgenlandi liidumaal Oberwarti ringkonnas.

## Viited
Pinkafeld

**Pinkafeld** on vald (*Stadtgemeinde*) Austrias Burgenlandi liidumaal Oberwarti ringkonnas. 

Vallaosad on Hochart, Gfangen, Alt-Pinkafeld, Nord-Pinkafeld ja Pinkafeld Stadt. Pinkafeld asub Pinka jõe kaldal, mille järgi on linn oma nime saanud.

## Ajalugu

* 860 - Pinkafeldi (*Peincahu*) esmamainimine
* 1289 - Pinkafeldi (*Pinkafelde*) hävitamine
* 1397 - Pinkafeld ei ole enam Bernsteini osa
* 1532 - Osmanid hävitavad Pinkafeldi
* 1658 - Ádám Batthyány ehitab Pinkafeldi linnuse
* 1921 - Pinkafeldist saab Austria osa, ei ole enam Ungari kontrolli all

## Tuntud inimesi

* Norbert Hofer, Austria poliitik

## Viited
Oberschützen

**Oberschützen** (ungari: *Felsőlövő, Felső-Lövő*, tuletatud: *Felső* = ülemine, *Lövő* = laskja) on vald (*Gemeinde*) Austrias Burgenlandi liidumaal Oberwarti ringkonnas.

Vallaosad on Aschau im Burgenland, Oberschützen, Schmiedrait, Unterschützen ja Willersdorf.

## Vaata ka

* Lövő (saksa: *Schützen*), küla Ungaris

## Viited
Nyírbátor

**Nyírbátor** on linn Ungaris Szabolcs-Szatmár-Beregi komitaadis, Nyírbátori kreisi halduskeskus. Nyírbátor asub Rumeenia piirist 15,5 km kaugusel, Nyíregyházast ligikaudu 33 km idakagus.

Asulat on ürikutes esmamainitud 1279. aastal. Nyírbátor kaotas linnaõigused 1872. aastal, kuid sai need tagasi 1973. aastal.

## Sõpruslinnad
* Carei, Rumeenia
* Hust, Ukraina
* Rawa Mazowiecka, Poola
* Șimleu Silvaniei, Rumeenia
* Võnohradiv, Ukraina

## Viited
Csorvás

**Csorvás** (rumeenia keeles *Ciorvaş*) on linn Ungaris Békési komitaadis Békéscsaba kreisis. Csorvás asub Békéscsabast ligikaudu 20 km läänes.

Asulat on esmamainitud 1217. aastal. Raudteeühenduse sai Csorvás 1871. aastal. Alevi staatus anti Csorvásile 1970. aastal. Linnaõigused sai Csorvás 1. juulil 2005.

## Sõpruslinnad
* Ozuni vald, Rumeenia
* Sládkovičovo, Slovakkia
* Gornji Breg, Serbia

## Viited
Gračanica klooster

**Gračanica klooster** ([ɡratʃǎnitsa]; serbia keeles Манастир Грачаница, albaania keeles *Manastiri i Graçanicës*) on kunagine õigeusu klooster Kosovos Gračanicas, serblaste enklaavis Lipljani lähedal. Kloostri ehitas Serbia kuningas Stefan Milutin 1321. aastal. Kloostrikompleksist on tänapäevani säilinud üksnes kirik. Ehitis on Serbia Bütsantsi arhitektuuri nn Makedoonia koolkonna silmapaistev näide.

1990. aastal nimetati klooster eriti oluliseks kultuurimälestiseks ning 2006. aastal kanti UNESCO maailmapärandi nimistu objektide hulka ühena Kosovo keskaegsetest ehitismälestistest.

## Ajaloost
Klooster oli kuningas Stefan Milutini valitsusaja üks viimaseid ehitisi. See püstitati varasema Jumalaema kiriku varemetele, valmis 1321. aastal ja pühitseti Jumalaema uinumisele. Kiriku lõunaseinale kirjutatud tekstis kirjeldatakse Lipljani piiskopkonna Gračanica Jumalaema templi varemeid ja teatatakse, et kirik on ehitatud alates alusmüürist ja kaunistatud ja maalitud seest ja väljast.

Kloostrikompleksist on tänapäevani säilinud üksnes kirik, põhiplaanilt viiekupliline ristkuppelkirik kolme hulknurkse apsiidiga idaseinas. Narteks ja torn lisati mõned kümnendid pärast ehitise valmimist, et kaitsta lääneseina freskosid. Aastail 1379–1383 sai narteks türklaste mitme rünnaku ajal raskelt kannatada, torn põles maha ja hävis rikkalik käsikirjade kogu. 1383. aastal narteks taastati. Gračanica sai kannatada ka Kosovo lahingus 1389. aastal.

Osmanite riigi perioodil sai Gračanicast tähtis kultuurikeskus. Metropoliit Nikanori ajal (1528–1555) maaliti hulk altariikoone, samuti trükiti tema käsul liturgilisi raamatuid ja muid kloostrile vajalikke trükiseid. 1564. aastal tellis metropoliit Dionissi, kelle surm on kujutatud narteksi ühel freskol, altarisse uued kuninglikud uksed. 1570. aastal müüriti välisnarteksi uksed kinni ja kaunistati freskodega, 17. sajandi algul sai kirik tinakatuse ja 1620. aastal telliti ikonostaasi jaoks suur Kolgata rist. 17. sajandi lõpul sai klooster taas viga Austria ja Veneetsia sõjakäikudes türklaste vastu pärast Viini teist piiramist, millest ka serblased Austria poolel osa võtsid.

## Pildid

Monastery of Gračanica 1913.jpg|Gračanica, Auguste Léoni foto, 1913.
Gračanica - Flickr - quinn.anya.jpg|Kloostri kirik
Manastiri i Graçanicës, Kosovë 10.jpg|Interjöör
Interieri i Manastirit të Graçanicës.jpg|Interjöör
Helen of Anjou and her son King Milutin, Gračanica.jpg|Fresko kuninganna Hélène d'Anjoust nunnana ja kuningas Milutinist mungana.
Simonida.jpg|Fresko Serbia kuninganna Simonidast
Gracanica 02.jpg|Viimne kohtupäev, fresko narteksis, 1321
Праведни Авраам и прaведни (покајани) разбојник у рају, живопис у светој обитељи Грачаница, Србија.jpg|Aabraham paradiisis


## Viited

## Välislingid
* Monastery Gračanica. - Serbian Medieval History. - BLAGO Fund, Inc. - USA/Serbia
* Gračanica Monastery. - Mapping Eastern Europe
* [Gracanica. - Wikivoyage](https://en.wikivoyage.org/wiki/Gra%C4%8Danica_(Kosovo))